I dagene etter den historiske sendingen ble programleder Ragnar Baartvedt, reporter Jan P. Jansen og romfartsekspert Erik Tandberg hyllet av pressen og seerne for sin innsats under programmet. «Visste vi det ikke, så vet vi det nå: Ragnar Baartvedt tilhører så opplagt enere i fjernsynet», skrev dagen etter sendingen. Baartvedt kommenterte selv: «Det var moro å gå på gata i dag, gitt!». ga sendingen karakteren «Meget tilfredsstillende» og roste Tandberg for sitt «utrolige kunnskapsforråd» og sin «nøkterne og urbane stil». Da Neil Armstrong tok sitt første steg på månen, hadde imidlertid Tandberg problemer med å opprettholde sin nøkterne stil: «Det var et stort øyeblikk. Sånt gjør inntrykk på en. Jeg klarte ikke helt å beherske meg», sa Tandberg til . Den norske trioen Tandberg, Jansen og Baartvedt ble også sammenlignet med astronautene Neil Armstrong, Edwin «Buzz» Aldrin og Michael Collins. Tandberg var Armstrong, som fikk kjendisstatus i etterkant, Jan P. Jansen havnet som Aldrin, litt i skyggen av Tandberg. Programleder Baartvedt ble i likhet med Collins svært kjent i forbindelse med månelandingen, men raskt glemt i ettertid.